钦定古今图书集成/明伦汇编/官常典/第122卷 > 《至和二年改封文宣公为衍圣公制》
## 钦定古今图书集成/明伦汇编/官常典/第122卷 > 《至和二年改封文宣公为衍圣公制》

宋仁宗

帝封为褒成君，以奉其祀。至平帝时，改为褒成侯，始
追谥孔子为“褒成宣尼公。”褒成其国也，宣尼其谥也，
公侯其爵也。后之子孙，虽更改不一，而不失其义。至
唐开元中，始追谥孔子为“文宣”，而尊以王爵，其嗣“褒
圣侯”为“嗣文宣公。”孔子子孙去国名而袭谥号，礼之
失也，盖由于此。比朕稽考前训，博采群议，皆谓宜去
汉之旧，革唐之失。稽古正名，于义为得。朕念先帝崇
尚儒术，亲祀阙里，而始加“至圣”之号，务极尊显之意。
肆朕纂临，继奉先志，不敢失坠而正其后裔。嗣袭之
号，不其重欤？宜改《至圣文宣王》四十六代孙宗愿为
“衍圣公。”